Orgy

Orgy, ամերիկյան սինտի-ռոք խումբ, ձևավորվել է Լոս Անջելեսում՝ Կալիֆոռնիայում։


== Պատմություն ==


=== Խմբի ստեղծում (1996-1997) ===
Երաժշտական խմբի ստեղծման գաղափարը հղանում է Ջեյ Գորդոնի մոտ, որը սկզբում զբաղվում էր Coal Chamber խմբի միանուն ալբոմի թողարկմամբ, և Ռայան Շակի մոտ, որը երգում էր Sexart հարդ-ռոք խմբի կազմում՝ Ջոնաթան Դեվիսի հետ։ Հետո երաժիշտներին է միանում Ամիր Դերակը, Փեյջ Հեյլին, Բոբի Խյուիտը, իսկ 1997 թվականին խումբը վերջնականապես ձևավորվում է։ Խումբը ստանում է «Orgy» անվանումը, բայց երաժիշտները պնդում էին, որ այդ անվանումը նրանց գեղեցիկ երանգ չի հաղորդի և այն ցույց է տալիս ոչ այդքան լավ երաժշտական ոճ։ Խմբի ստեղծումից վեց ամիս անց Orgy-ն սկսում է իր աշխատանքները Elementree Records լեյբլի հետ, որը պատկանում էր Korn նյու-մետալ խմբին։ 


=== Candyass և Vapor Transmission (1998-2000) ===

Լոս Անջելեսի մի շարք ներկայացումներից հետո Orgy-ն պայմանագիր է կնքում Reprise Records լեյբլի հետ և սկսում է դեբյուտային ստուդիական ալբոմի թողարկումը։ 1998 թվականի օգոստոսի 18-ին թողարկվում է սկավառակը՝ Candyass անվանումով, որը հանձնվում է վաճառքի։ Ալբոմը բավականին լավ է ընդունվում հասարակության կողմից․ Candyass -ը զբաղեցնում է 32-րդ հորիզոնականը Billboard 200 չարթում և առաջին հորիզոնականը Top Heatseekers-ում։ Բացի դրանից, սկավառակը դառնում է պլատինե, իսկ New Order խմբի «Blue Monday» երգի քավեր տարբերակը, մտնում է ալբոմի մեջ և թողարկվում է սինգլի կարգավիճակով, որը Orgy-ի համար դառնում է հիթ-ընդմիջում։ Կոմպոզիցիան բարձր հորիզոնականներ է զբաղեցնում տարբեր երկրների չարթերում, շատ անգամներ հնչում է ալտերնատիվ-ռոքի ռադիոկայաններով, իսկ տեսահոլովակի կանոնավոր հեռարձակումը կատարել է MTV-ին։ Խմբի անդամ Փեյջ Հեյլին արագանքել է խմբի հանկարծակի ժողովրդականությանը․

Candyass-ի օգնությամբ Orgy-ն շրջագայություն է ունենում․ նրանց առաջին համերգը տեղի է ունենում EdgeFest փառատոնի ժամանակ՝ Թալսայում, Օկլահոմայում։ Երաժիշտները նույնպես մասնակցում են Family Values Tour 1998-ին, որի շրջանակներում էին նաև Korn-ը, Limp Bizkit-ը, Այս Քյուբը, Incubus-ը և Rammstein-ը։
Vapor Transmission երկրորդ ստուդիական ալբոմի թողարկումը տեղի է ունենում 2000 թվականի հոկտեմբերի 10-ին։ Սկավառակը լավ է ընդունվում երաժտաքննադատների կողմից և նույնպես բերում է առևտրական հաջողություն։ Vapor Transmission-ը գրավում է 16-րդ հորիզոնականը՝ Billboard 200-ում, իսկ որոշ ժամանակ անց ստանում է ոսկե սկավառակի կարգավիճակ։ Vapor Transmission-ում թողարկվում է չորս սինգլ, որոնցից ամենաշատ հաջողությունը ունենում են «Fiction (Dreams in Digital)» և «Opticon»-ը։
2000 թվականի նոյեմբերին տեղի է ունենում խմբի երկրորդ համեևգային շրջագայությունը, որը տևեց մինչև 2001 թվականի հոկտեմբերի 10-ը։ Այդ համերգային շրջագայության ժամանակ երաժիշտները մասնակցում են մի քանի երաժշտական փառատոների և իրականացնում են մի շարք համատեղ շրջագայություններ Papa Roach-ի հետ։


=== Punk Statik Paranoia և ընդմիջում (2001-2005) ===

2001 թվականի սեպտեմբերին Orgy-ն ձայնագրում և թողարկում է «Faces» երգը՝ հատուկ «Օրինակելի տղամարդ» ֆիլմի սաունդթրեքի համար։ 2002 թվականին Ջեյ Գորդոնը ստեղծում է Linkin Park խմբի «Points of Authority» կոմպոզիցիայի ռեմիքսը՝ Reanimation ռեմիքսային ալբոմի համար։ Երգը փոխվում է «Pts.OF.Athrty» և սինգլի կարգավիճակով թողարկվում է 2002 թվականի մարտի 20-ին։
Խումբը լքում է Reprise-ը և սերտ աշխատանք են սկսում Elementree Records-ի հետ։ Բայց շուտով Ջեյ Գորդոնը ստեղծում է իր սեփական, անկախ լեյբլը՝ D1 Music անվանումով, որից հետո խումբը սկսում է աշխատել իր երեք ստուդիական ալբոմների վրա։ Սկավառակի ձայնագրումը տեղի է ունենում բավականին լարված ref name="AccessAllAreas"/>։ Մի քանի վիճաբանություններից հետո Ռայան Շակը և Ամիր Դերակը լքում են ալբոմի ձայանագրությունների գործը և միանում են Julien-K երաժշտական նախագծին։
2003 թվականին ձայնագրությունները ավարտվում են։ Սկավառակի թողարկումից հետո այն մեկնարկվում է www.punkstatikparanoia.com կայքով, իսկ 2004 թվականի փետրվարի 24-ին տեղի է ունենում ալբոմի թողարկումը և ստանում է Punk Statik Paranoia անվանումը։ Սկավառակը զբաղեցնում է 11-րդ հորիզոնականը Top Independent Albums չարթում։ Punk Statik Paranoia-ն չի կարողանում գերազանցել նախորդ ալբոմների հաջողությունները։ Սկավառակի քիչ վաճառքը տուժում է աջակցության բացակայության և երաժշտական ոճի պատճառով, որը փոքր-ինչ տարբերվում էր խմբի նախորդ աշխատանքներից։
Ոչ մեծ համերգային շրջագայությունից, 2005 թվականի օգոստոսի 23-ի «Pure» սինգլի թողարկումից և Trans Global Spectacle տեսահոլովակից հետո, Orgy-ն հայտարարում է, որ դադարեցնում է իր գործունեությունը։ Միևնույն ժամանակ երաժիշտները նշում են, որ խումբը պաշտոնապես ուժի մեջ է մնում։


=== Գործունեության վերսկսումը նոր կազմի հետ (2008-մեր օրեր) ===
2008 թվականի հուլիսին Ռայան Շակը տեղեկացնում է խմբի հնարավոր վերադարձի մասին։ Բայց դա տեղի չի ունենում, քանի որ Ամիր Դերակը ամբողջովին կենտրոնացած էր Julien-K և Dead by Sunrise-ի աշխատանքներով։ 2010 թվականի աշնանը հայտնի է դառնում, որ Շակը և Դերակը չեն կարող շարունակել իրենք աշխատանքը Orgy-ում։ Բոբի Խյուիտը և Փեյջ Հեսլին ասացին, որ նույնպես պլաններ չունեն խումբ վերադառնալու։ Հետո Ջեյ Գորդոնը հայտարարում է խումբ՝ նոր երաժիշտներ ներգրավելու մասին։
2012 թվականի սկզբին խումբն ակտիվ համերգային գործունեություն է ծավալում, իսկ 2012 թվականի սեպտեմբերին թողարկվում է «Grime of the Century» սինգլը։ 2013 թվականին խումբը շրջագայություն է ունենում՝ Wide Awake and Dead Tour անվանումով։ 2014 թվականի փետրվարի 23-ին թողարկվում է «Wide Awake and Dead» սինգլը։ 


== Երաժշտական բնութագիր և երգերի տեքստ ==
Երաժշտական քննադատները, որպես կանոն Orgy-ի ստեղծագործությունները ներառել են սինտի-ռոք, էլեկտրոնիկ-ռոք, ինդուստրիալ-ռոք, ինդուստրիալ-մետալ և ալտերնատիվ-մետալ։ Բացի այդ նրանց վրա մնացել է սինտի-փոփի և նոր ալիքի հետքերը։ Երրորդ ստուդիական ալբոմը՝ Punk Statik Paranoia-ը, իր ոճով մոտ է նյու-մետալին։ Երաժիշտները իրենք ոճը անվանել են «դեթ-փոփ»։
Orgy-ի Candyass դեբյուտային ալբոմի երգերի տեքստերը Ջեյ Գորդոնը բնութագրել է, որպես «հիմարություն․․․ ստեր և առասպելական պատմություններ»։ Խմբի երկրորդ սկավառակի՝ Vapor Transmission-ի, լիրիկական ուղղվածությունը թանրացած էր գիտական ֆանտաստաիկայի վրա։ Punk Statik Paranoia կոմպոզիցիայի տեքստերը վերաբերվում էին դեպրեսիային, պարանոյային և անպատասխան սիրոն։ Համաձայն գրքույկի Punk Statik Paranoia ալբոմին նվիրվել են նաև Չարլզ Գորդոնը, հայրը՝ Ջեյ Գորդոնը, որը մահացել է ձայնագրություների ժամանակ։


== Խմբի կազմ ==
Ընթացիկ կազմՋեյ Գորդոն - վոկալ (1997-մեր օրեր)
Կառլտոն Բոստ - կիթառ (2011-մեր օրեր)
Քրեյտոն Էմրիկ - սինթեզատոր, սինթեզային կիթառ (2013-մեր օրեր)
Նիկ Սպեկ - բաս կիթառ (2011-մեր օրեր)
Բոբի Ամարո - հարվածային (2013-մեր օրեր)Նախկին անդամներՌայան Շակ - կիթառ, բեք վոկալ (1997-2005)
Ամիր Դերակ - սինթեզատոր, սինթեզային կիթառ (1997-2005)
Փեյջ Հեյլի - բաս կիթառ (1997-2005)
Բոբի Խյուիտ - հարվածային (1997-2005)
Էշբյորն Միլլեր - կիթառ, սինթեզատոր (2011-2013)
Ջեյմի Միլլեր - հարվածային (2011-2013)Ժամանակավոր աղյուսակ


== Ծանոթագրություններ ==